Könyvhajlék
Szerző nélkül, rövid közlemény, Élet és Irodalom, 2017
2017. április 9-én zenés irodalmi estet és jótékonysági árverést szervez a Szépírók Társasága és az Utcáról Lakásba Egyesület a hajléktalanokat segítő Mobilház-program javára a budapesti Gödör Klubban. Az adományokat felajánló írók: Bódis Kriszta, Dragomán György, Erdős Virág, Esterházy Péter hagyatékából Esterházy Gitta, Grecsó Krisztián, Kemény Zsófi, Kornis Mihály, Nádas Péter, Nádasdy Ádám, Parti Nagy Lajos, Péterfy Gergely, Simon Márton, Szabó T. Anna, Szvoren Edina, Takács Zsuzsa, Tóth Krisztina, Várady Szabolcs, Závada Pál, Závada Péter. Az árveréshez kapcsolódó esten fellép: Bódis Kriszta, Dragomán György, Kemény Zsófi, Kornis Mihály, Parti Nagy Lajos, Péterfy Gergely, Simon Márton, Szabó T. Anna, Takács Zsuzsa, Tóth Krisztina.